
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1437 (1) 

Καταβολή ειδικής αποζημιώσεως για πρόσθετη εργασία στους υπαλλή¬ 
λους της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ 
Έχοντας υπόψη: 

1. Τα άρθρα 65 παρ. 6 και 103 παρ. 6 του Συντάγματος, 1,84 και 
85, όπως ισχύουν, και 149 του Κανονισμού της Βουλής (μέρος β' προ¬ 
σωπικό). 

2. Το άρθρο 7 Ν. 2019/1992 «παρακράτηση φόρου και άλλες δια¬ 
τάξεις», (ΦΕΚ 34/Α/28.2.1992). 

3. Τη διαπίστωση ότι το έργο του Κοινοβουλίου έχει δημιουργήσει 
πρόσθετες απαιτήσεις και φόρτο εργασίας πιεστικό στους υπαλλήλους 
της Βουλής, επειδή οι ανάγκες και η ιδιαιτερότητα των εργασιών της 
απαιτεί την εκτός ωραρίου πρόσθετη προσφορά εργασίας. 

4. Τις πιστώσεις προϋπολογισμού δαπανών της Βουλής για το οικο¬ 
νομικό έτος 1992, αποφασίζουμε: 

Εγκρίνουμε τη χορήγηση ειδικής μηνιαίας αποζημιώσεως για πρό¬ 
σθετη εργασία στους υπαλλήλους της Βουλής και τους εις αυτή κατά τον 
Κανονισμό της απεσπασμένους ως εξής: 

1. Στους υπαλλήλους των Κλάδων ΑΤ, ΑΡ και ΜΕ. ■ 

α) Με υπηρεσία μέχρι πέντε (5) ετών δέκα τέσσερις χιλιάδες 
(14.000) δρχ. 

β) Με υπηρεσία άνω των πέντε (5) ετών δέκα οκτώ χιλιάδες 
(18.000) δρχ. 

2. Στους υπαλλήλους των Κλάδων ΣΕ, ανεξαρτήτως χρόνου υπηρε¬ 
σίας, οκτώ χιλιάδες (8.000) δρχ. 

3. Τα ανωτέρω ποσά και με τις άνω διακρίσεις, όσον αφορά τα τυ¬ 
πικά προσόντα προσλήψεως και το χρόνο υπηρεσίας, καταβάλλονται 
και στους υπαλλήλους με σχέση εργασίας ιδιωτικού δικαίου, που αμεί¬ 
βονται σύμφωνα με τους ν. 1505/84 ή Ν. 1876/90. 

Δεν δικαιούνται την ανωτέρω αποζημίωση όσοι αμείβονται με άλλες 
διατάξεις ή άλλο τρόπο. 

Στις περιπτώσεις που για την πρόσληψη του προσωπικού της παρα¬ 
γράφου αυτής απαιτείται, πέραν του τίτλου υποχρεωτικής εκπαιδεύ- 
σεως και ορισμένη ειδικότητα (ηλεκτρολόγος, υδραυλικός, οδηγός αυτ/ 
του κ.λπ.) οι δικαιούχοι θα λαμβάνουν την αποζημίωση της παραγρά¬ 
φου 1. 

4. Το ποσό της αποζημιώσεως αυτής καταβάλλεται κατά το ήμισυ 
μεν από 1.1.1992, στο ακέραιο δε από 1.1.1993. 

θα καταβάλλεται με ξεχωριστή κατάσταση, αφού θα βεβαιώνεται η 
παροχή της πρόσθετης εργασίας από τους οικείους προϊσταμένους, σε 
καμμία δε περίπτωση δεν περιλαμβάνεται στην έννοια των τακτικών 
αποδοχών του υπαλλήλου. 

5. Δεν θα καταβάλλεται στις περιπτώσεις που δεν παρέχεται πρό¬ 
σθετη εργασία, με την εξαίρεση της ετήσιας κανονικής άδειος, (22 ερ¬ 
γάσιμες ημέρες), καθώς και τις ολιγοήμερες άδειες (αναρρωτική, γο- 

νιχή, συνδικαλιστική κ.λπ.), οι οποίες όμως δεν δΰνανται να υπερβούν 
συνολικά τον ένα (1) μήνα το χρόνο. 

Στην περίπτωση που κάποιος υπάλληλος αδιαφορεί ή δεν συμμετέχει 
καθόλου στην προσπάθεια της Υπηρεσίας, θα γίνεται με ευθύνη και 
κατά την κρίση του Προϊσταμένου περικοπή της αποζημιώσεως (1 /22 
αυτής για κάθε εργάσιμο ημέρα). 

Η ίδια περικοπή θα ισχύει και στις περιπτώσεις μη καταβολής των 
αποδοχών λόγω αδικαιολογήτου απουσίας αδείας άνευ αποδοχών 
απεργίας κ.λπ. . - 

6. Η καταβολή της ειδικής αποζημιώσεως για πρόσθετη εργασία εί- 
'·αι. ®Ί*ζ®ρτητη από τυχόν δικαιούμενη αποζημίωση για υπερωριακή 
εργασία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαρτίου 1992 

Ο Πρόεδρος της Βουλής 
ΑΘΑΝΑΣΙΟΣ ΤΣΑΛΔΑΡΗΣ 


, 21 . ( 2 ) 
υρισμος τακτικών και αναπληρωματικών μελών της Διοικητικής Επι- 
τροπής Αεροπορικών Επιτάξεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τις διατάξεις του Ν. 660/1977 «περί Υπουργείου Εθνικής Αμύ- 
νης κ.λπ.». 

μ α ' ^ βις των πα Ρ α ΥΡ“ ί Ρ ων 1. 2, 3, 4 και 5 του άρθρου 2 του 
ΝΑ. 650 /194 8 περί τροποποιήσεως και συμπληρώσεως του Ν. 
4442/1929, «περί στρατιωτικών, ναυτικών και αεροπορικών εισφο- 
ρών και ναυλώσεων». 

ιοοο 1 ·^ διατά ^ ίις ^ί-«®Ρ«Τράφου 2 του άρθρου 11 του Ν. 1406/ 
1983 όπως προστέθηκε με το άρθρο 9 του Ν. 1649/1986. 

δ. Το με αριθμό 52/13.2.92 έγγραφο του Αρείου Πάγου, 
ε. Το με αριθμό 344/17.1.92 έγγραφο του Εφετείου Αθηνών, 
στ. Το με αριθμό 2002863/320/0004/3.2.92 έγγραφο του Γενι¬ 
κού Λογιστηρίου του Κράτους. 

ζ. Το με αριθμό 2236/27.1.92 έγγραφο του Ε.Β.Ε.Α. 

Το Φ. 411.6/ΑΔ. 501050/Σ. 351/9.2.92 έγγραφο του ΓΕΑ/ 

θ. Την Υ1505/4.9.91 κοινή απόφαση του Πρωθυπουργού και του 
Γπουργου Εθνικής Αμύνης περί καθορισμού αρμοδιοτήτων του Υφυ- 
Εθνικής Αμύνης I. Σταθόπουλου που δημοσιεύτηκε στο ΦΕΚ 
702 τ.Β/4.9.91, αποφασίζουμε: 

Ορίζουμε τακτικά μέλη της Διοικητικής Επιτροπής Αεροπορικών 
Επιτάξεων τους: 

α. Αεροπαγίτη Νικ. Βάρδα 
β. Εφέτη Αθηνών Εμ. Βασιλάκη 
γ. Επγο (ΕΑ) Χαρίτωνος Μιχ. 

δ. Υπάλληλο με Α βαθμό του Κλ. ΠΕ - Δημοσιονομικών του Γενι¬ 
κού Λογιστηρίου του Κράτους Νιαβή - Φύτρου Αικ. 

ε. Αντιπρόεδρο του Ε.Β.Ε.Α Σακελλαρίδη Χρισ. 

2. Αναπληρωματικά μέλη των παραπάνω τους: 
α. Αρεοπαγίτη θεόδ. Τόλια 

β. Εφέτη Αθηνών I. Αδαμαντόπουλο 
γ. Επγο (ΔΓΥ) Κώτση Σπ. 

δ. Υπάλληλο με Α βαθμό του Κλ. ΠΕ — Δημοσιονομικών του Γενι¬ 
κού Λογιστηρίου του Κράτους Κοκκονούζη Σπ. 

ε. Αντιπρόεδρο του Ε.Β.Ε.Α Παπαγεωργόπουλο X. 

3. Καθήκοντα Γραμματέα θα εκτελεϊ ο Αγος (ΔΓ) Αγγελάκης Παύ¬ 
λος, ο οποίος ορίστηκε σύμφωνα με ΦΕΚ 970 τ.Β’/26.11.91. 

4. Η υπηρεσία των παραπάνω μελών της Δ.Ε.Α.Ε είναι ετήσια και 
αρχίζει απο της δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1992 ,. 

Ο ΥΦΥΠΟΥΡΓΟΣ 

I. ΣΤΑΘΟΠΟΥΛΟΣ 


Αριθ. 42581 (3) 

Συμμετοχή νέων μελών στο Σύνδεσμο Δήμων και Κοινοτήτων Ιαματι¬ 
κών Πηγών Ελλάδας. 

Ο ΥΠΟΥΡΓΟΣ ΕΣΩΤΕΡΙΚΟΝ 

Έχοντας υπόψη: 

1. Τις διατάξεις του άρθρου 190 του Π. Δ/τος 323/89 (Δ.Κ.Κ.). 

2. Την 25732/15.12.83 κοινή απόφαση των Νομαρχών θεσ/ 
νίκης, Σερρών, Έβρου, Φλώρινας, Εύβοιας, Αιτωλ/νίας, Ηλείας, Κυ¬ 
κλάδων και Φθιώτιδας (Φ.Ε.Κ. 755/28.12.83 τ.Β’), με την οποία συ- 
στήθηκε ο Σύνδεσμος Δήμων και Κοινοτήτων Ιαματικών Πηγών Ελλά¬ 
δας, όπως τροποποιήθηκε και συμπληρώθηκε με τις 61882/19.7.85, 
68540/20. 8 . 85 , 60233/19.3.86, 68136/13.11.88, 62582/ 
19.12.89, 18921/14.3.90, αποφάσεις του Υπουργού Εσωτερικών. 

3 · Τ* 4 ( 33/89 ’ νβ/90, 11/77/86, 9/59/86, 8/49/86, 4/ 
66 /87 και 2/15/87 αποφάσεις του Διοικητικού Συμβουλίου του Συν- 
δέσμου Δήμων και Κοινοτήτων Ιαματικών Πηγών Ελλάδας, με τις 
οποίες δέχεται την εισδοχή νέων μελών στο Σύνδεσμο. 

*· Τ* νομότυπίς « πο 9« σϊι < 5/86, 20/86, 13/86, 171/88 και 
33/88, των δημοτικών συμβουλίων Μήθυμνας Λέσβου, θερμής Λέ¬ 
σβου, Αγ. Κηρύκου Ικαρίας, Μήρινας Λήμνου και Αγιάσου Λέσβου, 
αντίστοιχα και τις νομότυπες αποφάσεις 25/86, 40/83, 17/86, 33 
και 49/85,10/87, 75/87 και 102/87, 26/87, 63/88, 26/88 και 
16/89 των κοινοτικών συμβουλίων Κρηνίδων Καβάλας, Λισβορίου 
Λέσβου, Μυρτιάς Αιτωλ/νιας, θερμών Σερρών, Λουτρακιού Πέλλας, 
Κοσκινούς Δωδεκάνησου, Κύθνου Κυκλάδων, Αγραπιδιάς Φλώρινας, 
Ακροποταμου Καβαλας, Κόρνου Λήμνου και Κιβωτού Γρεβενών, αντί- 
στοιχα, με τις οποίες ζητούν την ένταξή τους στο Σύνδεσμο Δήμων και 
Κοινοτήτων Ιαματικών Πηγών Ελλάδας, αποφασίζουμε: 

Συμπληρώνουμε την 25732/15.12.83 κοινή απόφαση, των Νο¬ 
μαρχών θεσ/νίκης, Σερρών, Έβρου, Φλώρινας, Εύβοιας, Αιτωλ/νίας, 
Ηλείας, Κυκλάδων και Φθιώτιδας, όπως αυτή τροποποιήθηκε και συ¬ 
μπληρώθηκε με τις 61882/19.7.85, 68540/20.8.85, 60233/ 
19.3.86, 68136/13.11.88, 62582/19.12.89 αποφάσεις του 
Υπουργού Εσωτερικών και αποδεχόμαστε τη συμμετοχή των Δήμων 
Μήθυμνας Λέσβου, θερμής Λέσβου, Αγίου Κηρύκου Ικαρίας, Μήρινας 
Λήμνου και Αγιάσου Λέσβου και των κοινοτήτων Κρηνίδων Καβάλας, 
Λισβορίου Λέσβου, Μυρτιάς Αιτωλ/νίας, θερμών Σερρών, Λουτρακιού 
Πέλλας, Κοσκινούς Δωδεκανήσου, Κύθνου Κυκλάδων, Αγραπιδιάς 
Φλώρινας, Ακροποτάμου Καβάλας, Κορνού Λήμνου και Κιβωτού Γρε- ' 
βενών, στο Σύνδεσμο Δήμων και Κοινοτήτων Ιαματικών Πηγών Ελλά- 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1992 

Ο ΥΠΟΥΡΓΟΣ 

ΝΙΚ. ΚΛΕΙΤΟΣ 


(4) 

Πολιτογράφηση Αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την Φ. 13417/23716/91/13.3.1992 απόφαση του Υπουργού 
Εσωτερικών έγινε δεκτή η από 20.8.1990 αίτηση πολιτογράφησης τού 
αλλογενούς αλλοδαπού ΧΑΚΙΜ Ραϋμονδ του Βενσέντ, για απόκτηση 
της Ελληνικής Ιθαγένειας. 

Με την Φ. 10718/4033/92 όμοια με την ίδια παραπάνω χρονολο- 
για εγινε δεκτή η από 13.1.1992 αίτηση πολιτογράφησης του αλλογε¬ 
νούς αλλοδαπού ΟΥΑΝΗ - ΣΕΝΟΥΝΤΑ Μά^Γ™ ΣούπχίΤα 
απόκτηση της Ελληνικής Ιθαγένειας. 

Αθήνα, 13 Μαρτίου 1992 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2023613/1571/0022 (5) 

Καθορισμός αποζημίωσης μελών Επιτροπής για την υλοποίηση της 

δεύτερης φάσης του πλάνου ανάπτυξης ολοκληρωμένου πληροφο¬ 
ριακού συστήματος συντάξεων του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 34 του Ν. 1914/1990 «εκσυγχρονι¬ 
σμός και ανάπτυξη του δημόσιου τομέα κ.λπ.» (ΦΕΚ 178 Α'). 

2. Την σοβαρή ανάγκη μηχανοργανώσεως του αντικειμένου των συ¬ 
ντάξεων του Δημοσίου με σκοπό την καλλίτερη εξυπηρέτηση των συντα¬ 
ξιούχων και την πληρέστερη διασφάλιση του δημοσίου χρήματος. 

3. Τη μελέτη καθορισμού στόχων και δημιουργίας πλάνου ανάπτυ¬ 
ξης ολοκληρωμένου πληροφοριακού συστήματος συντάξεων του Δημο¬ 
σίου (Ιούλιος 1990). 

4. Τις υπ’ αριθμ. 2021213/1873/0022/29.3.91 και 2018911/ 
1746/0004/2.3.92 αποφάσεις μας. 

5. Την ϊ. 1660/1007556/116/0006/23.1.92 απόφαση του 
Πρωθυπουργού και Υπουργού Οικονομικών, αποφασίζουμε: 

Καθορίζουμε·την αποζημίωση το Προέδρου, των μελών και του 
Γραμματέα της Επιτροπής σε εξήντα χιλιάδες (60.000) δραχμές μη- 
νιαίως στον καθένα. 

Κατά το χρονικό διάστημα λειτουργίας της Επιτροπής δεν θα κατα¬ 
βληθεί στους ανωτέρω καμμία άλλη αποζημίωση από τον κρατικό 
προϋπολογισμό λόγω υπερωριακής εργασίας ή εργασίας κατά τις νυ¬ 
χτερινές ώρες. 

Σε περίπτωση απουσίας μέλους ή μη ενεργούς συμμετοχής στο έργο 
της Επιτροπής ή μειωμένης προσφοράς εργασίας, μπορεί ο Πρόεδρος να 
περικόψει για το μέλος αυτό το ποσό της μηνιαίας αποζημιώσεως είτε 
καθολοκληρίαν είτε κατά ένα μέρος αυτού. 

Η αποζημίωση αυτή θα βαρύνει τις πιστώσεις του Υπουργείου Οικο¬ 
νομικών (φορέας 240 ΚΑΕ 0515). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Μαρτίου 1991 

Ο ΥΦΥΠΟΥΡΓΟΣ 

ΚΩΝ. ΓΙΑΤΡΑΚΟΣ 
-♦- 

Αριθ. 15147 (6) 

Ορισμός Επίκουρων μελών του Ανωτάτου Ειδικού Δικαστηρίου σύμ¬ 
φωνα με το άρθρο 100 του Συντάγματος και το Νόμο 345/1976. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 1) τις διατάξεις του άρθρου 100 του Συντάγμα¬ 
τος και του άρθρου 3 του Νόμου 345/1976, 2) την με αριθμ. 13/ 
1992 απόφαση του Ανωτάτου Δικαστικού Συμβουλίου Διοικητικής Δι¬ 
καιοσύνης, 3) τη με αριθμ. 61 /1991 απόφαση του Ανωτάτου Δικαστι¬ 
κού Συμβουλίου του Αρείου Πάγου (Τμήμα Α') και 4) το με αριθμ.· 
556/21.2.1992 έγγραφο του Πανεπιστημίου Αθηνών, αποφασί¬ 
ζουμε: 

Ορίζουμε Επίκουρα μέλη του Ανωτάτου Ειδικού Δικαστηρίου για το 
χρονικό διάστημα από 1.1.1992 μέχρι 31.12.1993 τα παρακάτω 
μέλη που θα ασκούν το έργο τούτο παράλληλα με τα κύρια καθήκοντά 
τους. 

Α 1) Νικόλαο Σκλία, 2) Αικατερίνη Συγγούνα, 3) Αναστάσιο Γκότση 
και 4) Αϊριν - Έβελιν - Μικέλα - Μαίρη Σάρπ, Παρέδρους του Συμ¬ 
βουλίου της Επικράτειας. 

Β 1) Γεώργιο Νικολόπουλο Εφέτη Πειραιώς, 2) Εμμανουήλ Δαμά¬ 
σκο, 3) Θεόδωρο Μπάκα και 4) Ρωμύλο Κεδίκογλου Εφέτες Αθηνών 
και 

Γ 1) Φίλιππο Σπυρόπουλο και 2) Κων/νο Πολυζωγόπουλο, Επίκου¬ 
ρους Καθηγητές τόυ Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 


Αριθ. 30974 (7) 

Διαδικασία και προϋποθέσεις απόδοσης αναλογούντων ποσοστών από 
ΠΡΟ-ΠΟ σε ΠΑΕ και σωματεία Α', Β’, Γ’ Εθνικών κατηγοριών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις της παραγράφου 2 του άρθρου 59 του Ν. 1958/91 
«Τμήματα Αμειβομένων Αθλητών - Αθλητικές ανώνυμες εταιρίες και 
άλλες διατάξεις», αποφασίζουμε: 

1. Καθορίζουμε τη διαδικασία απόδοσης από τον Οργανισμό Προ¬ 
γνωστικών Αγώνων Ποδοσφαίρου (ΟΠΑΠ) του ποσοστού 8% επί των 
ακαθαρίστων εσόδων του ΠΡΟ-ΠΟ, (άρθρο 59, παρ. 1 Ν. 1958/91) 
στην Ένωση Ποδοσφαιρικών Ανωνύμων Εταιριών (ΕΠΑΕ), ως ακο¬ 
λούθως: 

α) Η εκκαθάριση από τον ΟΠΑΠ των ποσών που αντιστοιχούν στο 
ανωτέρω ποσοστό (8%) υπολογίζεται σε ετήσια βάση, που αρχίζει την 
1η Ιουλίου και τελειώνει την 30 Ιουνίου του επόμενου έτους και γίνεται 
τέσσερες (4) φορές το μήνα (ανά εβδομάδα). 

β) Ο ΟΠΑΠ έχει υποχρέωση να καταθέτει τα ποσά που προκύπτουν 
μετά την εκκαθάριση σε τραπεζικό λογαριασμό της ΕΠΑΕ μέσα σε δύο 
(2) ημέρες από την εκκαθάριση. 

2. Καθορίζουμε τη διαδικασία απόδοσης από την ΕΠΑΕ των αναλο¬ 
γούντων από το ανωτέρω ποσοστό (8%) σε κάθε ΠΑΕ ή σωματείο πο¬ 
σοστών επιχορηγήσεων αυτών (άρθρο 59, παρ. 1 Ν. 1958/91) ως 
ακολούθως: 

Η ΕΠΑΕ έχει υποχρέωση να ανακοινώνει έγκαιρα σε κάθε δικαιούχο 
τα αναλογούντα σ’ αυτόν ποσά επιχορήγησης, και να καταθέτει στον ει¬ 
δικό τραπεζικό λογαριασμό της περίπτωσης ε' της παρ. 1 του άρθρου 
41 του Ν. 1958/91, του κάθε δικαιούχου μέσα σε τρεις (3) ημέρες από 
την υποβολή των εξής δικαιολογητικών: 

αα) Απόσπασμα πρακτικού Δ.Σ. της ΠΑΕ ή σωματείου στο οποίο να 
εμφανίζεται η ανακοίνωση στα λοιπά μέλη, του Δ.Σ. του ύψους του πο¬ 
σού που έχει δικαίωμα να εισπράξει. 

ββ) Ισόποσο γραμμάτιο είσπραξης θεωρημένο από τα προς τούτο 
εντεταλμένα πρόσωπα σύμφωνα με το Καταστατικό της Εταιρείας ή του 
σωματείου. 

γγ) Πιστοποιητικό ασφαλιστικής ενημερότητας (ΙΚΑ). 

δδ) Πιστοποιητικό φορολογικής ενημερότητας. 

3. Καθορίζουμε τη διαδικασία παρακράτησης από τα ανωτέρω ποσά 
επιχορηγήσεων των ποσών που αντιστοιχούν σε ληξιπρόθεσμες και εκ¬ 
καθαρισμένες οφειλές των ΠΑΕ ή σωματείων προς την ΕΠΟ, την 
ΕΠΑΕ, τους ποδοσφαιριστές, τους προπονητές, το ιδρυτικό αθλητικό 
σωματείο και τα γυμναστήρια, αποκαλούμενοι εφεξής για την εφαρ¬ 
μογή της παρούσας «τρίτοι» ως ακολούθως: 

α) Η,ΕΠΑΕ έχει την υποχρέωση να παρακρατεί κατά την απόδοση σε 
κάθε δικαιούχο ΠΑΕ ή σωματείο των αναλογούντων σύμφωνα με τ’ 
ανωτέρω ποσών επιχορηγήσέών τους τις από την έναρξη ισχύος του Ν. 
1958/91 γεννώμενες ληξιπρόθεσμες και εκκαθαρισμένες οφειλές τους 
προς «τρίτους» και να αποδίδει σ’ αυτούς τα αντίστοιχα ποσά, εφόσον 
αυτοί («τρίτοι») υποβάλλουν αίτηση συνοδευόμενη από έγγραφα στοι¬ 
χεία με τα οποία να αποδεικνύεται η ληξιπρόθεσμη, και εκκαθαρισμένη 
απαίτηση. Ως τέτοια έγγραφα στοιχεία θεωρούνται: 

Προκειμένου περί ποδοσφαιριστών και προπονητών: 

α) Οι τελεσίδικες αποφάσεις των Επιτροπών Επίλυσης Οικονομικών 
Διαφορών, β) Τα κατά την αθλητική νομοθεσία αναγνωριζόμενα ως επί¬ 
σημα συμβόλαια, γ) Βεβαιώσεις του Ελεγκτικού Συμβουλίου και δ) συ¬ 
ναινετικά των υπόχρεων ΠΑΕ ή σωματείων, προκειμένου περί των λοι¬ 
πών «τρίτων» τελεσίδικες αποφάσεις αρμοδίων, κατά νόμο, αθλητικών 
οργάνων ή άλλων δικαστικών αρχών ή βεβαιώσεις του Ελεγκτικού 
Συμβουλίου, κατά περίπτωση. 

β) Η ΕΠΑΕ με τη λήψη της αίτησης ενημερώνει σχετικά αυθημερόν 
ή μέσα στην επόμενη το βραδύτερο ημέρα, την υπόχρεη ΠΑΕ ή σωμα¬ 
τείο για την υποβολή μέσα σε δύο (2) ημέρες, τυχόν ένσταση εξόφλησης 
της οφειλής επί της οποίας και αποφαίνεται οριστικά η Εκτελεστική 
Επιτροπή της ΕΠΑΕ. 

γ) Το ύψος των συνολικά παρακρατούμενων κάθε φορά για λογαρια¬ 
σμό των «τρίτων» ποσού δεν επιτρέπεται να υπερβαίνει το ένα τρίτο (Υε) 
του ανάλογούντως σε κάθε απόδοση και πριν την παρακράτηση ποσού 
επιχορήγησης του κάθε δικαιούχου (ΠΑΕ ή σωματείου). 

δ) Η από ποδοσφαιριστή ή προπονητή υποβολή αίτησης σύμφωνα με 
τ’ ανωτέρω αναστέλει κάθε διαδικασία για λύση ή διακοπή του συμβο¬ 
λαίου λόγω μη πληρωμής χρηματικών οφειλών προς αυτούς. 

4. Η κατά την παράγραφο 1 του άρθρου 59 του Ν. 1958/91 επιχο- 

ρήγηση των ΠΑΕ ή σωματείων διακόπτεται αυτοδικαίως για ένα έτος 
στις εξής περιπτώσεις: α) τελεσίδικης καταδίκης από τα αρμόδια αθλη¬ 
τικά δικαιοδοτικά όργανα της ΠΑΕ ή του σωματείου για δωροδοκία ή 
δωροληψία, και β) αποχής τους από τους αγώνες επίσημους ή φιλικούς 
που κατά τις κείμενς διατάξεις μπορούν να περιλαμβάνονται στο δελτίο 
ΠΡΟ-ΠΟ. 

5. Επίσης η κατά την προηγούμενη παράγραφο επιχορήγηση μπορεί 
να διακόπτεται με απόφαση του αρμόδιου για θέματα αθλητισμού 
Υπουργού ύστερα από εισήγηση ή γνώμη του Ελεγκτικού Συμβουλίου, 
για χρονικό διάστημα μέχρι δώδεκα (12) μηνών στις εξής περιπτώσεις: 

α) της κατ’ εξακολούθηση δυσφήμησης του αθλήματος του ποδο¬ 
σφαίρου, β) της μη συμμόρφωσης προς τις διατάξεις του κανονισμού για 
την πρόληψη και καταστολή της βίας στα γήπεδα, γ) διαπίστωσης δια¬ 
χειριστικών ανωμαλιών, δ) μη συμμόρφωσης προς τις οικονομικού πε¬ 
ριεχομένου αποφάσεις των Δικαιοδστικών Οργάνων και ε) μη συμμόρ¬ 
φωσης προς τις οικονομικού περιεχομένου διατάξεις του παρόντος και 
των κανονισμών ποδοσφαίρου. 

6. Τα ποσά που προκύπτουν από την σύμφωνα με τις παραγράφους 4 
και 5 της παρούσας απόφασης διακοπή των επιχορηγήσεων αποτελεί 
έσοδο της ΕΠΑΕ, που σε καμμιά περίπτωση δεν επιτρέπεται η διανομή 
του με οποιαδήποτε μορφή στις υπαίτιες ΠΑΕ ή σωματεία. 

7. Το από το ποσοστό 8% της παρ. 1 του άρθρου 59 του Ν. 
1958/91 εναπόμενο ποσοστό 0,5% αποτελεί έσοδο της ΕΠΑΕ διατι¬ 
θέμενο για την εκπλήρωση των σκοπών της. 

8. Η ρύθμιση που έχει γίνει με την απόφασή μας 35103/7.12.90 
παράγραφοι 5, 6 σχετικά με την εξόφληση σε μηνιαίες δόσεις των προ¬ 
καταβολών, δανείων και λοιπών ταμειακών διευκολύνσεων προς τις 
ΠΑΕ και σωματεία Α', Β', Γ εθνικών κατηγοριών, παραμένει σε ισχύ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1991 

Η ΥΠΟΥΡΓΟΙ 

ΑΝΝΑ ΨΑΡΟΥΔΑ - ΜΠΕΝΑΚΗ 
--♦- 

Αριθ. 1682 (8) 

Μεταφορά τριών (3) θέσεων Αρχιφυλάκων. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Του άρθρου 23 παρ. 1 του Ν.Δ. 3030/54 «περί Αγροφυλακής» 
(ΦΕΚ 244 Α ). 

β) Του άρθρου 3 του Π.Δ. 451/74 (ΦΕΚ 177 Α') «περί αναδιαρ- 
θρώσεως των Αγρονομείων και κατανομής προσωπικού Αγροφυλα¬ 
κής», όπως τροποποιήθηκε μεταγενέστερα. 

2. Τις ανάγκες της υπηρεσίας, αποφασίζουμε: 

Μεταφέρουμε τρεις (3) συνεστημένες θέσεις Αρχιφυλάκων Αγροφυ¬ 
λακής ως εξής: 

α) Από το Αγρονομείο Φιλιππιάδας Πρεβέζης θέσεις δύο (2) και από 
το Αγρονομείο Πρεβέζης θέση (1) μία. 

β) Οι παραπάνω θέσεις μεταφέρονται και κατανέμονται από μία (1) 
στα Αγρονομίεία Θήρας Ν. Κυκλάδων, Αρεοπόλεως Ν. Λακωνίας και 
Ναυπλίου Ν. Αργολίδας. 

Η απ όφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1992 

Ο ΥΠΟΥΡΓΟΙ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
- Υ- 

Αριθ. 31142/170 ' . (9) 

Έγκριση τροποποιημένου Καταστατικού του ΠΑΡΑΘΕΡΙΣΤΙΚΟΤ ΟΙ¬ 
ΚΟΔΟΜΙΚΟΥ ΣΥΝ/ΣΜΟΥ ΥΓΕΙΟΝΟΜΙΚΩΝ ΑΓΡΙΝΙΟΥ «Η 

ΑΥΡΑ» ΣΥΝ.ΠΕ. (ΟΣΤΑ). 

Η ΔΙΕΥΘΥΝΤΡΙΑ ΔΟΠΚ 

ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την οικ. 85204/2589/90 απόφαση του Υπουργού ΠΕ.ΧΩ.Δ.Ε. 
για «Μεταβίβαση αρμοδιοτήτων του Αναπληρωτή Υπουργού ΠΕ.¬ 
ΧΩ.Δ.Ε. στο Γενικό Γραμματέα, στους Γεν. Δ/ντες και στους Προίστα- # 


μένους Δ/νσεων και Τμημάτων του Υπουργείου ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικώ- 
τερα το άρθρο 42. 

3. Το Π.Δ. 93/1987 (ΦΕΚ 52Α/16.4.87 «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

4. Το από 26.11.91 έγγραφο του Οικοδομικού Συνεταιρισμού (αρ. 
πρωτ. ΥΠΕ.ΧΩ.Δ.Ε. 75150/1175/26.11.91), με το οποίο υπεβλή- 
θηκε τροποποιημένο το Καταστατικό του ΠΑΡΑΘΕΡΙΣΤΙΚΟΤ ΟΙΚΟ- 
ΔΟΜΚΟΥ ΣΥΝ/ΣΜΟΥ ΥΓΕΙΟΝΟΜΙΚΩΝ ΑΓΡΙΝΙΟΥ «Η ΑΥΡΑ» 
ΣΥΝ.Π.Ε (Ο.Σ.Υ.Α) συνοδευόμενο από όλα τα προβλεπόμενα από τις 
διατάξεις του Π.Δ. 93/87 στοιχεία, αποφασίζουμε: 

Εγκρίνουμε το Καταστατικό του Οικοδομικού Συνεταιρισμού με την 
επωνυμία ΠΑΡΑΘΕΡΙΣΤΙΚΟΣ ΟΙΚΟΔΟΜΙΚΟΣ ΣΥΝ/ΣΜΟΣ 
ΥΓΕΙΟΝΟΜΙΚΩΝ ΑΓΡΙΝΙΟΥ «Η ΑΥΡΑ» ΣΥΝ.ΠΕ. (Ο.Σ.Υ.Α) όπως 
διορθώθηκε από την Υπηρεσία, ρ οποίος έχει: 

Έδρα: Δήμος Αγρίνιου. 

Σκοπό: παραθεριστική κατοικία. 

Αριθμός μελών 44. Αριθμός μεριδίων 55. 

Μέγεθος της αρχικής συν/κής μερίδας 300 (τριακόσιες δρχ.). 
Έκταση ευθύνης μέχρι του ποσού του διπλάσιου της εταιρικής μερί¬ 
δας. 

Αριθμό άρθρων του Καταστατικού 45 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται στη 
γεωγραφική θέση Αλμυρές ή Αράπη της Κοινότητας Ανοιξιάτικου του 
Νομού Ατ/νίας. 

Με την απόφαση αυτή εγκρίνεται μόνο η προσαρμογή του Καταστα¬ 
τικού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα προ¬ 
κόψει από τις προτάσεις των Γ ενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού Περιβάλ¬ 
λοντος Χωροταξίας και Δημοσίων Έργων περί «Οικιστικής καταλληλό¬ 
τητας» όπως αυτή προβλέπεται στο άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Φεβρουάριου 1992 

Η Διευθύντρια 
Ε. ΜΑΤΡΑΚΙΔΗ 

- ♦- 

Αριθ. ΑΓ 1132 (10) 

Τροποποίηση ΟΕΥ της Κοινότητας Πέπλου Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Την 21/1991 απόφαση του Κ.Σ. Πέπλου που αφορά την τροπο¬ 
ποίηση του 0ΕΥ της Κοινότητας. 

2. Τις διατάξεις των άρθρων 164 και 167 του ΔΚΚ (Π.Δ. 323/89), 
26 του Ν. 1832/1989, του Ν. 1188/81, του Ν; 1586/86, και του 
Π.Δ. 37α/87. 

3. Την 9/1/12.12.1991 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών Υπαλλήλων του άρθρου 14 του 
Ν. 1586/1986. 

4. Όλα τα στοιχεία του φακέλλου, αποφασίζουμε: 

Εγκρίνουμε την 21/1991 απόφαση του Κ.Σ. Πέπλου περί τροποποί¬ 
ησης του ΟΕΥ της Κοινότητας όπως παρακάτω: 

Η υπηρεσία της Κοινότητας Πέπλου διαρθρώνεται ως εξής: 
ΓΡΑΜΜΑΤΕΙΑ 

Αυτή περιλαμβάνει τις παρακάτω υπηρεσίες. 

ΔΙΟΙΚΗΤΙΚΗ ΥΠΗΡΕΣΙΑ 
ΚΑΤΗΓΟΡΙΑ Δ.Ε. 
α) Κλάδος ΔΕ 1 Διοικητικός. 

Τρεις (3) θέσεις γραμματέων με βαθμό Γ-Α 
β) Κλάδος ΔΕ 14 ελεγκτών εσόδων - εξόδων 
Δύο (2) θέσεις με βαθμό Γ-Α 
ΚΑΤΗΓΟΡΙΑ ΤΕ 

α) Κλάδος ΥΕ 1 κλητήρων θυρωρών - γενικών καθηκόντων 
Μία (1) θέση κλητήρα θυρωρού γενικού καθηκόντων με βαθμό Δ-Γ 
ΤΕΧΝΙΚΗ ΥΠΗΡΕΣΙΑ - ΚΑΤΗΓΟΡΙΑ ΠΕ 

α) Κλάδος ΠΕ3 Πολιτικών Μηχανικών 

Μία (1) θέση Πολιτικού Μηχανικού με βαθμό Γ-Α 

ΚΑΤΗΓΟΡΙΑ ΤΕ 

α) Κλάδος ΤΕ5 Τεχνολόγων Τοπογράφων Μηχανικών 
Μία (1) θέση Τεχνολόγοι» Τοπογράφου Μηχανικού με βαθμό Γ-Α 
ΚΑΤΗΓΟΡΙΑ ΔΕ 

Α) Κλάδος ΔΕ 29 οδηγών αυτ/των 
Μία (1) θέση οδηγού αυτ/του με βαθμό Γ-Α 
ΥΠΗΡΕΣΙΑ ΚΑΘΑΡΙΟΤΗΤΑΣ 
ΚΑΤΗΓΟΡΙΑ ΥΕ 

α) Κλάδος ΥΕ16 προσωπικού καθαριότητας 

1) Δύο (2) θέσεις εργατών καθαριότητας με βαθμό Δ-Γ 

2) Μία (1) θέση συντηρητή αθλητικών εγκαταστάσεων με βαθμό Δ-Γ 

3. Μία (1) θέση συντηρητή πλατειών - πάρκων σχολείων με βαθμό 

Δ-Γ 

Προσωπικό με σύμβαση εργασίας ΙΔ 

Μία θέση εργάτη καθαριότητας με μερική απασχόληση μέχρι τρεις 
(3) ώρες την ημέρα. 

Η απόφαση αυτή να δημοσιευθεί στην Εφημερίδα της Κυβερνήσεως.* 
Αλεξανδρούπολη, 4 Μαρτίου 1992 
Με εντολή Νομάρχη 
Ο Διευθυντής κ.α.α. 

Σ. ΚΑΡΠΟΥΖΗ 

-φ- 

Αριθ. 9072 (11) 

Διενέργεια Υποχρ. Αναδασμού περιοχής περιμέτρου έργου «Αρδευτικά 
έργα πεδιάδας Παραμυθιάς Ν. Θεσπρωτίας περιοχές Α2.2, Α3 και 
Α4». 

Ο ΝΟΜΑΡΧΗΣ ΘΕΣΠΡΩΤΙΑΣ 
Αφού έλαβε υπόψη: 

1. Τις διατάξεις του Νόμου 674/77 «περί αναδασμού της γης και 
μεγενθύσεως των γεωργικών κλήρων...». 

2. Σχετική εισήγηση της Δ/νσης Γεωργίας της Νομαρχίας, αποφα¬ 
σίζουμε: 

Να γίνει υποχρεωτικός αναδασμός στην περιοχή η οποία περικλείε¬ 
ται από την περίμετρο του έργου «ΑΡΔΕΥΤΙΚΑ ΕΡΓΑ ΠΕΔΙΑΔΑΣ 
ΠΑΡΑΜΥΘΙΑΣ - ΠΕΡΙΟΧΕΣ Α2.2, Α3 και Α4» κοινοτήτων Σκαν¬ 
δάλου, Ζερβοχωρίου, Προδρομίου, Ξηρολόφου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 20 Δεκεμβρίου 1991 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 

-φ- 

Αριθ. ΕΣ6337 (12) 

Σύσταση Κοινοτικού νομικού προσώπου στην Κοιν. Νεοχωρίου Ν. Ιω- 
αννίνων με την επωνυμία «Σχολική Επιτροπή Δημοτικού Σχολείου 
Νεοχωρίου». 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1897/1990 (ΦΕΚ 110 Α'/ 
27.8.1990). 

3. Το αριθ. 64748/5.2.91 έγγραφο του Υπουργείου Εσωτερι¬ 
κών. 

4. Την αριθ. 1/1992 απόφαση του Κοινοτικού Συμβουλίου Νεοχω¬ 
ρίου, αποφασίζουμε: 

1. Συνιστούμε ίδιο νομικό πρόσωπο με την επωνυμία «Σχολική Επι¬ 
τροπή Δημοτικού Σχολείου Νεοχωρίου» στην Κοιν. Νεοχωρίου του Νο¬ 
μού Ιωαννίνων. 

2. Σκοπός του νομικού προσώπου είναι: 

- Η διαχείριση των εσόδων από την εκμετάλλευση των κυλικείων. 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λ.π. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 


- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικά η λήψη όλων των μέτρων που κρίνσνται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται από τριμελές (3μ«λές) Διοικητικό 
Συμβούλιο, αποτελούμενο από: 

α) Τον εκάστοτε Πρόεδρο της Κοινότητας ή κοινοτικό σύμβουλο που 
θα ορίζεται από το Κ.Σ., ως Πρόεδρο, 
β) Ένα κοινοτικό σύμβουλο, 
γ) Το Διευθυντή του Δημοτικού Σχολείου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας Κοινοτικής περιόδου. 

Η θητεία των μελών του Δ.Σ. ακολουθεί την Κοινοτική περίοδο. 
Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας που καθορίζεται εκάστοτε με 
νόμο. 

β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή απο τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Ιωάννινα, 11 Μαρτίου 1992 

Η Νομάρχης κ.α.α. 

Ο Δ/ντής 

ΧΑΡ. ΒΕΛΛΙΑΡΟΥΤΗΣ 

-φ- 

Αριθ. Ε.1937 (13) 

Σύσταση Νομικού Προσώπου στην κοιν. Ρυζίων Ν. Κιλκίς με την επω¬ 
νυμία Σχολική Επιτροπή Δημοτικών Σχολείων - Νηπιαγωγείων 
Ρυζίων - Βαλτοτοπίου της Κοινότητας Ρυζίων. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

Τις διατάξεις: α) την παρ. 8-15 του άρθρου 5 του Ν. 1854/1990 
«Για την Ακαδημία Αθηνών και άλλες εκπαιδευτικές διατάξεις» (Α’ 
110) και β) του άρθρου 187 του δημοτικού και κοινοτικού κώδικα 
(Π.Δ. 323/89) (Α’ 146). 

2. Την 1/1992 απόφαση του Κοινοτικού Συμβουλίου Ρυζίων της 
Κοινότητας Ρυζίων για σύσταση σχολικής επιτροπής, αποφασίζουμε: 

1. Συνιστούμε στην Κοινότητα Ρυζίων του Νομού Κιλκίς ίδιο νομικό 
πρόσωπο με την επωνυμία «Σχολική Επιτροπή Δημοτικών Σχολείων - 
Νηπιαγωγείων Ρυζίων - Βαλτοτοπίου». 

Η συνιστώμενη με την απόφαση αυτή σχολική επιτροπή διοικείται 
από 9/μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο της Σχολικής 
Επιτροπής. 

β) Έναν (1) Κοινοτικό Σύμβουλο οριζόμενο από το Κοινοτικό Συμ¬ 
βούλιο. 

γ) Τους εκάστοτε Διευθυντές των Δημοτικών Σχολείων Ρυζίων - 
Βαλτοτοπίου. 

δ) Την εκάστοτε Διευθύντρια του "Νηπιαγωγείου Ρυζίων. 
ε) Δύο (2) εκπροσώπους των συλλόγων Γονέων και Κηδεμόνων Ρυ¬ 
ζίων - Βαλτοτοπίου. 

στ) Δύο (2) δημότες ή κατοίκους που θα ορίζονται από το Κ.Σ. 

2. Η θητεία του πρώτου Διοικητικού Συμβουλίου της συνιστωμένης 

με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. » 

Η θητεία των μελών του Διοικητικού Συμβουλίου ακολουθεί την δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση τών πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου. 

αποχέτευσης, αγοράς αναλωσίμων υλικών χ.λ.π. 
β) Η αμοιβή καθαριστριών. 

Τ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και, 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας Ρυζίων. 
γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

. 6 · Περιουσία: Κινητή και ακίνητη (αναγράφεται η περιουσία που τυ¬ 
χόν διατίθεται). 

?; Το νομικό πρόσωπο εκπροσωπείται στο δικαστήριο και σε κάθε 
δημόσια αρχή απο τον πρόεδρο του Δ.Σ. και όταν αυτός απουσιάζει ή 
κωλύεται, από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 11 Μαρτίου 1992 


Ο Νομάρχης 

ΙΩΑΝΝΗΣ ΕΜΜΑΝΟΥΗΛΙΔΗΣ 


Αριθ. Ε.1301 ^14) 

Σύσταση ίδιου Νομικού Προσώπου στην κοιν. Αμυγδαλιάς Ν. Κοζάνης 
με την επωνυμία Σχολική Επιτροπή Δημοτικού Σχολείου Κοινότη¬ 
τας Αμυγδαλιάς. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις: α) την παρ. 8-15 του άρθρου 5 του Ν. 1854/1990 
«Για την Ακαδημία Αθηνών και άλλες εκπαιδευτικές διατάξεις» (Α' 
110) και β) του άρθρου 187 του δημοτικού και κοινοτικού κώδικα 
(Π.Δ. 323/89) (Α' 146). 

2. Την 9/1992 απόφαση του Κοινοτικού Συμβουλίου Αμυγδαλιάς 
του Νομού Κοζάνης για σύσταση σχολικής επιτροπής, αποφασί¬ 
ζουμε: 

1. Συνιστούμε στην Κοινότητα Αμυγδαλιάς του Νομού Κοζάνης ίδιο 
νομικό πρόσωπο με την επωνυμία «Σχολική Επιτροπή Δημοτικού 
Σχολείου Κοινότητας Αμυγδαλιάς». 

Η συνιστώμενη με την απόφαση αυτή σχολική επιτροπή διοικείται 
από 3/μελες Διοικητικό Συμβούλιο, αποτελούμενο από: 
α) Τον εκάστοτε Πρόεδρο της Κοινότητας, ως Πρόεδρο, 
β) Τον εκάστοτε Διευθυντή του Δημοτικού Σχολείου, 
γ) Ένα δημότη. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δη- 
μοτικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
οιντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανι- 
σμό Σχολικών Κτιρίων των σχολείων με έπιπλα και εξοπλιστικά 
είδη και απο το Υπουργείο Εθνικής Παιδείας και θρησκευμάτων με 
βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση'των 


σχολικών κυλικείων και, 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Αμυγδαλιάς. 

γ) Κάθε είδους εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

6 . Το νομικό πρόσωπο εκπροσωπείται στο δικαστήριο και σε κάθε 
δημόσια αρχή απο τον Πρόεδρο του Δ.Σ. και όταν αυτός απουσιάζει 
ή κωλύεται, από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 20 Φεβρουάριου 1992 


Μ. 


Ο Νομάρχης 

ΤΖΙΑΣΤΟΥΔΗΣ 


Αριθ. 25967 (15) 

Ανάκληση της 9079/25.6.91 απόφασης του Νομάρχη Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις: α) του άρθρου 5 παρ. 8-15 του Ν. 1894/1990 
(ΦΕΚ 110/τ,Α'/27.8.90) «Για την Ακαδημία Αθηνών και άλλες 
εκπαιδευτικές διατάξεις» και β) του άρθρου 187 του δημοτικού και 
κοινοτικού κώδικα (Π.Δ. 323/89). 

2. Τις αποφάσεις του Κοινοτικού Συμβουλίου Βουκολιών 19/ 
19.4.91 που συνιστά στην Κοινότητα ίδιο νομικό πρόσωπο με την 
επωνυμία «Σχολική Επιτροπή Γυμνασίου - Λυκείου - Δημοτικού 
και Νηπιαγωγείου» και την 48/27.11.91 που ανακαλεί την προη¬ 
γούμενη απόφασή του και συνιστά δύο (2) Νομικά Πρόσωπα με την 
επωνυμία «Σχολική Επιτροπή Γυμνασίου - Λυκείου» και «Σχολική 
Επιτροπή Δημοτικού - Νηπιαγωγείου». 

3. Την 9079/25.6.91 απόφασή μας για σύσταση Νομικού Προσώ¬ 
που στην Κοινότητα Βουκολιών με την επωνυμία «Σχολική Επι¬ 
τροπή Γυμνασίου - Λυκείου - Δημοτικού - Νηπιαγωγείου», αποφα¬ 
σίζουμε: 

Ανακαλούμε την 9079/25.6.91 απόφασή μας με την οποία αυστή- 
θηκε νομικό πρόσωπο σην Κοινότητα Βουκολιών με την επωνυμία 
«Σχολική Επιτροπή Γυμνασίου - Λυκείου - Δημοτικού - Νηπιαγω¬ 
γείου» που δημοσιεύτηκε στο ΦΕΚ 548/τ.Β'/19.7.91 και συνι- 
στούμε δύο (2). νέα ίδια Νομικά Πρόσωπα Βουκολιών - Χανιών, 
όπως παρακάτω: 

1. Σχολική Επιτροπή Γυμνασίου - Λυκείου. 

Η συνιστώμενη με την απόφαση αυτή Σχολική Επιτροπή διοικείται 
από 7/μελές Διοικητικό Συμβούλιο, αποτελούμενο από: 

α) Ενα Κοινοτικό Σύμβουλο, ως Πρόεδρο της Σχολικής Επιτροπής, 
β) Τους εκάστοτε δύο (2) Διευθυντές του Γυμνασίου και Λυκείου, 
γ) Τους εκάστοτε δύο (2) εκπροσώπους των μαθητικών Κοινοτήτων 
Γυμνασίου και Λυκείου. 

δ) Τους εκάστοτε δύο (2) εκπροσώπους των συλλόγων γονέων και 
κηδεμόνων του Γυμνασίου και Λυκείου. 

2. Σχολική Επιτροπή Δημοτικού - Νηπιαγωγείου. 

Η συνιστώμενη με την απόφαση αυτή Σχολική Επιτροπή διοικείται 
από 5/μελές Διοικητικό Συμβούλιο, αποτελούμενο από: 

α) Ενα Κοινοτικό Σύμβουλο, ως Πρόεδρο της Σχολικής Επιτροπής, 
β) Τους εκάστοτε δύο (2) Διευθυντές του Δημοτικού και Νηπιαγω¬ 
γείου. 

γ) Τον εκπρόσωπο του συλλόγου γονέων και κηδεμόνων του Δημοτι¬ 
κού Σχολείου. 

. Τ) Ένα (1) δημότη - κάτοικο της Κοινότητας, επειδή δεν υπάρχει 
σύλλογος γονέων και κηδεμόνων Νηπιαγωγείου για να ορισθεί εκ¬ 
πρόσωπος. 

3. Η θητεία των πρώτων Διοικητικών Συμβουλίων των Σχολικών 
Επιτροπών που συνιστώνται με την απόφαση αυτή ακολουθεί την 
δημοτική και κοινοτική περίοδο και λήγει με τη λήξη της δημοτικής 
και κοινοτικής περιόδου 1991 - 1994. 

4. Τα Διοικητικά Συμβούλια των Σχολικών Επιτροπών εκλέγουν τον 
αντιπρόεδρό τους και τον Γραμματέα. 

5. Σκοπός των Νομικών Προσώπων είναι: 

α) Η διαχείριση των πιστώσεων που διατίθενται για την κάλυψη των 

δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία 
για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και, 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

6. Πόροι της σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Βουκολιών. 

γ) Κάθε είδους εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των παρεχομένων πραγμάτων και 
υπηρεσιών. 

7. Τα Νομικά Πρόσωπα εκπροσωπούνται στα δικαστήρια και σε 
κάθε δημόσια αρχή απο τους Προέδρους των Διοικητικών Συμβου¬ 
λίων και όταν αυτοί απουσιάζουν ή κωλύονται, από τους αντιπροέ¬ 
δρους. 

Η απόφαση (Χυτή να δημοσιευθεί στην Εφημερίδα της Κυβερνήσεως. 


Χανιά, 10 Ιανουάριου 1992 

Ο Νομάρχης κ.α.α. 

Ο Διευθυντής 
ΕΥΑΓ. ΚΟΣΜΑΔΑΚΗΣ 


♦ 


Αριθ. 507763 (16) 

Μεταβίβαση αρμοδιοτήτων του Γενικού Γραμματέα ΕΟΤ στον Προϊ¬ 
στάμενο της Δ/νσης ΙΑ Δ/κού. 


Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

α. Τις διατάξεις του άρθρου 2 του Ν.Δ. 201/74 «περί τροποποιή- 
σεως της περί ΕΟΤ Νομοθεσίας» με το οποίο επανήλθε σε ισχύ το άρ¬ 
θρο 7 του Ν. 1565/50 «περί συστάσεως Ελληνικού Οργανισμού 
Τουρισμού» όπως κυρώθηκε, τροποποιήθηκε και συμπληρώθηκε με 
τον Ν. 1624/51 και ισχύει σήμερα. 

■β. Το Π.Δ. 884/76 «περί του κανονισμού διαρθρώσεως των Υπηρε¬ 
σιών και καταστάσεως του προσωπικού του ΕΟΤ» όπως ισχύει σή¬ 
μερα. 

γ. Την ΑΠ 530659/10.8.84 (ΦΕΚ 570Β/16.8.84) απόφαση του 
Γενικού Γραμματέα του ΕΟΤ «περί μεταβίβασης αρμοδιοτήτων του 
Γενικού Γραμματέα ΕΟΤ στους Προϊσταμένους των Δ/νσεων και 
τμημάτων της Κεντρικής Υπηρεσίας του ΕΟΤ». . 

δ. Τις διατάξεις της παρ. 1 του άρθρου 81 του Ν· 1892/90 «για τον 
εκσυγχρονισμό και την ανάπτυξη και άλλες διατάξεις που εισάγουν 
τον κανόνα ότι κάθε διοικητική πράξη ή έγγραφο δεν επιτρέπεται να 
φέρει περισσότερες από τρεις (3) υπογραφές. 

ε. Την ανάγκη μεταβίβασης των αρμοδιοτήτων του Γεν. Γραμματέα 
του ΕΟΤ στον Προϊστάμενο της Δ/νσης ΙΑ Δ/κού, για την μείωση 
του χρόνου των διοικητικών πράξεων και την εύρυθμη λειτουργία 
του Οργανισμού. 

στ. Τη σχετική εισήγηση της Δ/νσης ΙΑ, αποφασίζουμε: 

1. Μεταβιβάζουμε στον Προϊστάμενο της Δ/νσης ΙΑ Δ/κού την 
άσκηση των εξής αρμοδιοτήτων: 

α. Αποφάσεις για την καταβολή, αναδρομικά, οικογενειακών επιδο¬ 
μάτων. 

β. Αποφάσεις που αφορούν εφάπαξ επί τρίμηνες αποδοχές, 
γ. Έκδοση αποφάσεων που αφορούν χρονοεπιδόματα και αλλαγή μι- 
σθολογικών κλιμακίων. 

δ. Αποφάσεις σχετικά με αλλαγή των επωνύμων υπαλλήλων, 
ε. Έγκριση αποφάσεων που αφορούν άδειες κυήσεως και λοχείας, 
στ. Έγκριση αποφάσεων σχετικά με την χορήγηση αδειών γονικής 
ιχνατροφής. 

ζ. Αποφάσεις που αφορούν περικοπή αποδοχών υπαλλήλων, λόγω 
αδικαιολογήτου απουσίας ή συμμετοχής σε απεργία. 

η. Έκδοση κλήσεων σε απολογία για όλους τους υπαλλήλου του 


ΕΟΤ που υπηρετούν στην Κεντρική Υπηρεσία. 

2. Οι μεταβιβαζόμενες αρμοδιότητες της παρ. 2 (περιπτώσεις α έως 
ζ αφορούν όλους του υπαλλήλους του ΕΟΤ, ανεξάρτητα της εργασια¬ 
κής τους σχέσης, οι οποίοι μισθοδοτούνται από την Κεντρική Υπηρε¬ 
σία. 

3. Όλες οι μεταβιβαζόμενες αρμοδιότητες μπορούν να ασκούνται 
παράλληλα από τον Γεν. Γραμματέα ΕΟΤ. 

. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1992 
Ο Γενικός Γραμματέας 

Κ. ΠΥΛΑΡΙΝΟΣ 

- ♦ - 

Αριθ. ΕΚ 309 ' (17) 

Τροποποίηση του άρθρου 5 του Καταστατικού της Εταιρείας «ΔΙΑΣ 

Α.Ε.Ε.Χ.» και έγκριση αύξησης του μετοχικού της κεφαλαίου με δη¬ 
μόσια εγγραφή. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
ΑΠΟΦΑΣΗ 101/10.3.1992 

Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/20 «περί Ανωνύμων 
Εταιρειών» όπως τροποποιήθηκε συμπληρώθηκε και ισχύει σήμερα. 

2. Το άρθρο 3 παρ. 3 του Π.Δ. 350/85 «περί καθορισμού των προϋ¬ 
ποθέσεων για εισαγωγή κινητών αξιών στο Χρηματιστήριο Αξιών Αθη¬ 
νών». 

3. Τον Ν. 1969/91 «περί εταιρειών επενδύσεων χαρτοφυλακίου, 
αμοιβαίων κεφαλαίων, διατάξεις εκσυγχρονισμού και εξυγιάνσεως της 
κεφαλαιαγοράς και άλλες διατάξεις». 

4. Τις από 9.12.1992 και 2.3.1992 αιτήσεις της Εταιρείας «ΔΙΑΣ 
Α.Ε.Ε.Χ.». 

5. Τα Πρακτικά (20.11.1991) της Γ.Σ. των μετόχων της «ΔΙΑΣ 
Α.Ε.Ε.Χ.». 

6. Το εγκεκριμένο από το Δ.Σ. του Χρηματιστηρίου Αξιών Αθηνών 
Ενημερωτικό Δελτίο. 

7. Την Εισήγηση του Νικ. Νιάρχου, αποφασίζει ομόφωνα: 

Εγκρίνει την τροποποίηση του άρθρου 5 του Καταστατικού της Εται¬ 
ρείας «ΔΙΑΣ» Ανώνυμη Εταιρεία Επενδύσεων Χαρτοφυλακίου για την 
δΓ αυτή κάλυψη με δημόσια εγγραφή αύξησης του μετοχικού της κεφα¬ 
λαίου, συνολικής ονομαστικής αξίας 209.250.000 δρχ. με την έκδοση 
232.500 ανωνύμων μετοχών ονομαστικής αξίας 900 δρχ. και τιμής 
διάθεσης 1.000 δρχ. η κάθε μία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦ - — 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


Αριθ. Φ1-758 (18) 

Συμπλήρωση του άρθρου 36 της 14/89 Α.Δ. χρονολογία ελάχιστης 
διατηρησιμότητας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπ. Εμπορίου». 

3. Το Π.Δ. 136/46 «περί Αγορανομικού Κώδικα» όπως τροποποιή¬ 
θηκε και συμπληρώθηκε μεταγενεστέρως. 

4. Την κωδικοποιημένη 14/89 Α.Δ. 

5. Την ανάγκη προστασίας του καταναλωτικού κοινού, αποφασί¬ 
ζουμε: 

'Λρθρο 1 

Στην παράγραφο 6α) του ως άνω άρθρου προστίθενφαι τα κατωτέρω: 

«Εν τούτοις, ο χρόνος αυτός διάθεσης των προϊόντων περασμένης 
διατηρησιμότητας δεν μπορεί να υπερβαίνει κατά περίπτωση: 

α) Την μια εβδομάδα στην περίπτωση προϊόντων των οποίων η ελά¬ 
χιστη διατηρησιμότητα δηλώνεται με την αναγραφή ημέρας και μήνα. 

β) Τον ένα μήνα, στην περίπτωση προϊόντων των οποίων η ελάχιστη 
διατηρησιμότητα δηλώνεται με την αναγραφή μήνα και έτους. 

γ) Τους τρεις μήνες στην περίπτωση προϊόντων των οποίων η ελάχι¬ 
στη διατηρησιμότητα δηλώνεται με την αναγραφή μόνο του έτους. 

• Την αποχλειστιχή ευθύνη, στις περιπτώσεις αυτές, για την χολή 
υγιεινή κατάσταση των προϊόντων φέρει ο πωλητής. 

Προϊόντα περασμένης διατηρησιμότητας απαγορεύεται να διατίθε¬ 
νται σε χώρους ομαδικής εστίασης. 

Άρθρο 2 

Οι παραβάτες της παρούσας που ισχύει από την ανακοίνωσή της με 
τον ημερήσιο τύπο, διώκονται και τιμωρούνται κατά τις διατάξεις του 
ιοχύοντος Αγορανομικού Κώδικα. 

Η παρούσα να ανακοινωθεί με τον ημερήσιο τύπο και να δημοσιευθεί 
στην Εφημερίδα της Κυβερνήσεως. 

Αθήνα, 17 Μαρτίου 1992 

Ο ΥΠΟΥΡΓΟΣ 

ΑΝΔΡ. ΑΝΔΡΙΑΝΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(19) 

Στην 21675/29.1.92 απόφαση του Νομάρχη Κοζάνης περί σύστα¬ 
σης σχολικής επιτροπής Δημοτικού Σχολείου και Νηπιαγωγείου Κοινό¬ 
τητας Αυλών, που δημοσιεύθηκε στο ΦΕΚ 93Β/14.2.92, γίνονται οι 
παρακάτω διορθώσεις: 

1) Από το εσφαλμένο: «Έχοντας υπόψη...2. Την 24/92 απόφαση 
του Κ.Σ. Αυλών.... 

στο ορθό: «Έχοντας υπόψη...2. Την 24/91 απόφαση του Κ.Σ. Αυ¬ 
λών... 

2) Από το εσφαλμένο: «Η συνιστώμενη... αποτελούμενο από: 
α) Τον εκάστοτε Πρόεδρο της Κοινότητας, ως Πρόεδρο 

β) Δύο Κοινοτικούς Συμβούλου οριζομϊνους με Α.Κ.Σ. 
γ) Το Δ/ντή του Δημοτικού Σχολείου 
δ) Έναν εκπρόσωπο του συλλόγου Γονέων και Κηδεμόνων 
στο ορθό: «Η συνιστώμενη...αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο 
β) Έναν κοινοτικό σύμβουλο 
γ) Το Δ/ντή του Δημοτικού Σχολείου 
δ) Το Δ/ντή του Νηπιαγωγείου 

ε) Έναν εκπρόσωπο του συλλόγου Γονέων και Κηδεμόνων. 

6 (Από τη Νομαρχία Κοζάνης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




